oh lala was ha de i da im  letschte blog zäme gstusset, bi rächt ufem hunn gsi nach de lenge reis u glich nid wettemi hie mau entschuldige, o sorry wetteni säge dasi no kenner fötteli druf ta ha vo hie.. ha no fasch kenner föttli gmacht fangs vo aune tierleni :)  mie hei a huufe tier hie u das finneni mega kuhl    mir hei 2 Esle, 3 Hünn, 1 Chatz, 6 Hüehner, und 2 fische.  so fasch wine chlini farm :) guet nid würklich z hus isch o kuhl, u i ha a klimaanlag im zümmer wome mitere im winter o cha heize, mir hei im  moment winter, tags dür isches hölle heiss u troche u ir nacht wirds aube arsch chaut brrrr...  weni bi acho isch a u hitz gsi, nai bini dürs hus glüffe u ha gseh dasi ide chinderzimmer öfeli ine ta hei, i ha deicht, meine güte di chinn bruche öfeleni, u es isch sooo heiss??? aber nai heisimer äbe erklärt, dases würklich chaud wird über d nacht u dases ersch öppe sit ere haube wuche so warm sig, u äbe jitz o.    i bi ächt gspannt wasmer am wuchenend mache, d chinn hei scho gfragt obi wüssi  wieme a züpfa bachi, si liebe züpfa, nai hani gsit mir tägi ihni bache am wucheend, aber i wiis no nid genau wenn    d chinn gäh ufna privat schuu, mit eppa 500 chinn, u das vor preeschool (chindergarte spiugruppe) bis zur 7. klass, u das isch a chlini schu? :S  si hei as obligatorium hie a aune schuele, si müesse Hüet anne ha, schüsch dörfe si ir pousa nid spile, finneni o guet so wüu d sunna brätlet würklich heftig tags dür.    hehe dä mitem liks fahre, isch sona sach. es isch zwar  zümlich schnäu gange bi mir, aber as brucht hölle konzentration bisme merkt, emu weme vomene parkfäud usa fahrt, dasme sötti liks fahre :D aber äbe mitlerwile geids tou guet.    meeine güte am 2. abe isch öppis blöds passiert, alli wo das jitz läse wärde deiche isch ja typisch, aber isches äbe igendlichnid... i bi nid sooo !  i ha z eutera modi i tanzstunde gfüehrt, nai hanimi ufem rückwäg verfahre, hie hani bös mit mir orientiere, obi uf de richtige strass bi, wüu i irgendwie wiis onid, i  finne hie gseht aus so ähnlich us... eh ja item uf jedefau woni gmerkt ha i hami so zümlich deftig verfahre, so um 15min , bini anere uswich steu mitz imna bärgli usgstige für chli früschi luft z tanke uz überle woni bi fautsch gfahre usser däm hani i dringenst uf z WC müesse auso hani no gschnäu bislet, ha z täschli mit usa gno u ufe cofferum techu da, nai überlegeni nüd, stige iz outo i, u fahre him, uf de heufti vom richtige rückwäg hani gschwünn as naselümpli wele fürmer d träne z putze, i bi inas huere  züg ii cho wüu i mi verfahre ha... u i äbe tou z spaat bi gsi für z ässe und so, ha mir sorge gmacht, nai hanis niene gfunne bi nomau ufere sonere uswich steu aghaute panne blinker ih uz täschli gsuet, ha natürlich o wele alüte, aber nai hanis niena gfunne u nume so überliit wo hani de jitz das häre ta, ooohhhh nei!!! klar isch das ufem cofferum gsi woni bi abfahre, i bi no lider iz züg ih cho, bi nomau usgstige ha tüüüüf düre gschnuufet u bi nai him gfahre, es gschünn go säge äbe dasimi verfahre ha u alles  nai bini nomau zrug gfahre u ha gsuecht u gsuecht, i ha aus dinne ka! i däm doofe täschli, natel, kamera, Pormonais mit allem bargäud woni ha mitgno, kredit chartene ect... nai bini nomau him, u de gast vater isch nai nomaumitmer cho, cho guge aber as isch o niena uma gsi, gott sei dank hani de pass din dinne ka!! schüsch wäri hölle am **** gsi!  nai simmers haut go amäude, äbe wägem täschli... u scho am nächste tag heisi aglüte, u gseit äbe si heigi z täschli gfunne as heigs epper abgäh am  polizeiposte, i ha sooo freud ka, bis go abhole, u stellednech vor, as isch no aus dinne gsi würklich alles sogar z bargäud u z besta isch gsi as het sogar a maa abgäh, sorry nüd gäge euers gschlächt, aber ihr verstaht nid wie wichtig das as täschli fürna frou isch, vorallem we aus dinne isch wome brucht fürs läbe im ussland... :S aber isch emu super, däm gani de mau a fläscha wii go verbi bringe u sägemu merci viu mau.    so das isch meh oder weniger di neuste neuigkeite gsi... ah ja hinacht hets Züri  gschnätzlets gäh :D    Cya